b'\n_START_ARTICLE_\nAndrea Rapicio\n_START_SECTION_\n\xc5\xbdivljenjepis\n_START_PARAGRAPH_\nRodil se je v Trstu kot drugi sin Dominika Ravizza, in je polatinil svoj priimek v Rapicius, kot je bila tedaj navada._NEWLINE_Andrea Rapicio je bil imenovan za \xc5\xa1kofa leta 1565. Bil je zelo razgledan in u\xc4\x8den \xc4\x8dlovek. Veliko si je prizadeval, da bi dosegel mir med tr\xc5\xbea\xc5\xa1kimi plemi\xc5\xa1kimi dru\xc5\xbeinami, ki so bile takrat razdeljene v dva nasprotujo\xc4\x8da si tabora. Ko je bil prepri\xc4\x8dan, da je mir dose\xc5\xbeen, je povabil predstavnike obeh skupin na pojedino za zadnji dan leta. A o\xc4\x8ditno mir ni bil \xc5\xa1e dose\xc5\xbeen. Ena od strank, ni znano katera, je drugi zastrupila vino in po pomoti je ta kelih izpil prav \xc5\xa1kof. V kratkem je bil mrtev. Ena od sodobnih teorij trdi, da sploh ni \xc5\xa1lo za pomoto, temve\xc4\x8d za na\xc4\x8drtovan umor \xc4\x8dloveka, ki bi bil lahko zdru\xc5\xbeil tr\xc5\xbea\xc5\xa1ko plemstvo proti avstrijski hegemoniji.'